Die halb Stund i dä Badwanne isch also rächt  asträngend gsi und d'Wehe sind tatsächlich immer stärcher worde. Also hät s'Mami nomal in Spital aglüüte. Das Mal hät ä anderi Hebamme zrugg glüüted. Es isch underzwüsche nach dä sächse gsi und ab dänn hät d'Nachthebamme Frau De Carli Dienscht gha. Sie hät gmeint, s'Mami sölli doch nochli dihei bliibe  äs segi doch gmüetlicher dihei. Aber ich han ebe scho gäg abe druckt wie wild und drum hät s'Mami druf bestande, dass sie chan in Spital id Kontrolle. Falls es würkli nonig Ziit segi, dänn würded mer halt wieder  hei gah. Also hämmer uf die siebni i dä Klinik Lindberg abgmacht.